Grizbruna podargo

La Grizbruna podargo aŭ Flavbruna podargo, Podargus strigoides, laŭ kio ankaŭ Strigeca podargo, estas aŭstralia varianto de podargo, tipo de birdo trovebla tra la kontinenta Aŭstralio, Tasmanio kaj suda Novgvineo. La Grizbruna podargo estas ofte erare konsiderita kiel strigo, kaj de tie devenas la specifa nomo strigoides.

 Aspekto 
eta|maldekstre|200ra|
Maskloj kaj inoj estas similaj kaj ĉirkaŭ 50 cm longaj. Ili havas flavajn okulojn kaj larĝan bekon kun tufo de haregecaj plumoj. Ili povas produkti laŭtajn klakajn sonojn per siaj bekoj kaj resonantan uuman alvokon.

 Kutimoj 
Strigoj kutime flugas nokte por ĉasi predojn, sed la Grizbruna podargo ĝenerale restas sur ripozejo, kaj atendas, ke la manĝaĵo venu. Ili kaptas predojn per siaj bekoj, kaj nur foje ili falflugas el la gvatejo-ripozejo por fali sur la eventuala predo surgrunde.

La Grizbruna podargo ĉasas nokte kaj pasas la tagon ripozante sur seka fosto aŭ arbobranĉo proksima al la arbotrunko. Ties kamuflo estas elstara, ĉar ili staras tiom rekte ke ili tute aspektas kiel parto de la branĉo.

La Grizbruna podargo manĝas ratojn, musojn, cikadojn, skarabojn, ranojn kaj aliajn etajn predojn. Ili kaptas siajn predojn per la bekoj pli ol per la kalkanoj, alia karakteroj kiu diferencigas ilin disde la strigoj.

 Reproduktado 
La paroj de la Grizbruna podargo restas kune ĝis unu el ili mortiĝas. Ili reproduktiĝas el aŭgusto ĝis decembro (sudhemisfera somero). Ili kutime uzas la saman neston ĉiujare, kaj nur riparas siajn izolitajn, senzorgajn platformojn el branĉetoj. Post pariĝi kun la masklo, la ino demetas 2 aŭ 3 ovojn sur kovraĵo el verdaj folioj en la nesto.

Kaj la masklo kaj la ino laŭvice sidas sur la ovoj por kovi ilin ĝis eloviĝo post 30 tagoj. Ambaŭ gepatroj manĝigas kaj zorgas la idojn.

La idoj moviĝas al la bordo de la nesto kaj ĵetas siajn malpuraĵojn super la bordo. Ĉirkaŭ 25 tagoj post eloviĝo, la idoj pretas por elnestiĝo kaj komenco de siaj propraj vivoj.

 Subspecioj 
 Podargus strigoides brachypterus
 Podargus strigoides lilae
 Podargus strigoides phalaenoides
 Podargus strigoides strigoides

 Referencoj 
  Ne minacata

 Fotaro 

 Eksteraj ligiloj 

 BirdLife Specidatumbazo 
 Aŭstralia muzeo reta
 Smithsonian National Zoological Park 
 National Parks and Wildlife Service 
 Filmoj de Grizbruna podargo ĉe Interreta Birdokolekto
 Filmoj de Grizbruna podargo  ĉe Google Video
 Filmoj de Grizbruna podargo ĉe YouTube

Kategorio:Podargedoj
Kategorio:Birdoj de Oceanio